วันพุธที่ 2 มิถุนายน 2564
ดีอีเอส เผยศาลมีคำสั่งลบ 8 บัญชีโซเชียลตัวเอ้ป่วนชาติ
ดีอีเอส เผยศาลมีคำสั่งลบ 8 บัญชีโซเชียลตัวเอ้ป่วนชาติ
“ชัยวุฒิ”รมว.ดีอีเอสเปิดชื่อผู้ใช้โซเชียลที่ศาลมีคำสั่งปิดรวม8บัญชีตัวเอ้จอมปล่อยเฟคนิวส์ป่วนชาติพร้อมทำความเข้าใจผู้ให้บริการถึงวิธีการปฏิบัติสำหรับการระงับการทำให้แพร่หลายหรือลบข้อมูลคอมพ์ฯและประกาศกระทรวงดิจิทัลฯเรื่องขั้นตอนการแจ้งเตือนการระงับการทำให้แพร่หลายของข้อมูลจี้ควรดำเนินการภายใน24ชม.
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(2มิ.ย. 64)ได้เชิญผู้ให้บริการมารับทราบคำสั่งศาลที่มีคำสั่งระงับการทำให้แพร่หลายหรือลบข้อมูลคอมพิวเตอร์ในบัญชีผู้ใช้บริการในเว็บไซต์เฟซบุ๊กและรหัสประจำตัวผู้ใช้บริการเฟซบุ๊ก(Facebook ID)และข้อมูลหมายเลขประจำเครื่องคอมพิวเตอร์(IP ADDRESS)ที่มีผู้ให้บริการอินเทอร์เน็ต(ISP)เชื่อมโยงบัญชีผู้ใช้บริการเฟซบุ๊กจำนวน8บัญชีออกจากระบบคอมพิวเตอร์ได้แก่1. Pavin Chachavalpongpun 2. Andrew MacGregor Marshall 3.รอยัลลิสต์มาร์เก็ตเพลส-ตลาดหลวง4. Suda Rangkupan 5.ป้าหนิงDK 6. Aum Neko 7. KTUK –คนไทยยูเคและ8. Pixel HELPERสำหรับบัญชีสำคัญทั้ง8บัญชีป็นบัญชีเฟซบุ๊กเป็นหลักโดยคำสั่งศาลในครั้งนี้ครอบคลุมไปถึงว่าแม้จะปิดและเปิดใหม่ในคอนเทนท์เดียวกันหรือโดยบุคคลเดียวกันก็ต้องปิดตามคำสั่งนี้ส่วนผู้กระทำความผิดแม้ว่าจะอยู่ต่างประเทศหน่วยงานที่เกี่ยวข้องจะร่วมกันทำงานถือเป็นความผิดนอกราชอาณาจักรอีกทั้งกรณีที่ผู้อื่นนำคอนเทนท์ที่ศาลมีคำสั่งปิดไปโพสต์หรือแชร์ต่อก็จะมีความผิดตามกฎหมายเช่นกัน
นายชัยวุฒิกล่าวว่ากระทรวงฯยังได้ทำความเข้าใจกับผู้ให้บริการเกี่ยวกับประกาศกระทรวงดิจิทัลเพื่อเศรษฐกิจและสังคมเรื่องหลักเกณฑ์ระยะเวลาและวิธีการปฏิบัติสำหรับการระงับการทำให้แพร่หลายหรือลบข้อมูลคอมพิวเตอร์ของพนักงานเจ้าหน้าที่หรือผู้ให้บริการพ.ศ. 2560และประกาศกระทรวงดิจิทัลเพื่อเศรษฐกิจและสังคมเรื่องขั้นตอนการแจ้งเตือนการระงับการทำให้แพร่หลายของข้อมูลคอมพิวเตอร์และการนำข้อมูลคอมพิวเตอร์ออกจากระบบคอมพิวเตอร์พ.ศ. 2560ซึ่งกำหนดให้ผู้ให้บริการต้องระงับการแพร่หลายข้อมูลคอมพิวเตอร์ซึ่งเป็นความผิดตามมาตรา14 (2) (3)แห่งพระราชบัญญัติว่าด้วยการกระทำความผิดเกี่ยวกับคอมพิวเตอร์พ.ศ. 2560และที่แก้ไขเพิ่มเติมตามคำสั่งศาลโดยรวดเร็วที่สุดเท่าที่จะทำได้หากมีเหตุล่าช้าก็ต้องดำเนินการภายใน24ชั่วโมง
พร้อมทั้งเน้นย้ำว่าในการโพสต์ข้อมูลต่างๆบนอินเทอร์เน็ตจะต้องกระทำด้วยความระมัดระวังและไม่กระทำผิดกฎหมายเนื่องจากปัจจุบันกระทรวงฯให้ความสำคัญและดำเนินคดีกับผู้กระทำความผิดอย่างเคร่งครัดโดยนอกเหนือจากเจ้าของบัญชีโซเชียลซึ่งเป็นผู้เผยแพร่โดยการโพสต์/แชร์ข้อมูลเท็จและเนื้อหาที่กระทบความมั่นคงแล้วกรณีที่ศาลมีคำสั่งปิดกั้นข้อมูลเท็จในระบบคอมพิวเตอร์และข้อมูลที่กระทบความมั่นคงแต่ผู้ให้บริการอินเทอร์เน็ต(ไอเอสพี)และผู้ให้บริการแพลตฟอร์มไม่ให้ความร่วมมือเท่ากับเป็นการรู้เห็นเป็นใจในการกระทำความผิดก็จะถือว่ามีความผิดตามกฎหมายด้วย
ทั้งนี้กระทรวงฯให้ความสำคัญในการบังคับใช้กฎหมายเพื่อจัดการปัญหาข่าวปลอมและตระหนักว่าขั้นตอนการบังคับใช้กฎหมายต้องใช้เวลาและตัวผู้ให้บริการอินเทอร์เน็ต/แพลฟตอร์มล่าช้าต้องมีการประสานให้ดำเนินการให้เร็วอีกทั้งมีข้อปัญหาทางเทคนิคยกตัวอย่างเฟซบุ๊กที่ไม่ปิดกั้นให้ครบทุกยูอาร์แอลตามที่มีคำสั่งศาลเป็นต้นดังนั้นจึงเตรียมตั้งคณะทำงานเพื่อติดตามการดำเนินการและศึกษาในการแก้ไขกฎหมายควบคู่กันเพื่อให้ปัญหาเฟคนิวส์สร้างความเสียหายหมดไปโดยเร็วที่สุด
“หากไม่ปฏิบัติตามจะเข้าข่ายการกระทำความผิดตามมาตรา15ผู้ให้บริการผู้ใดให้ความร่วมมือยินยอมหรือรู้เห็นเป็นใจให้มีการกระทําความผิดตามมาตรา14ในระบบคอมพิวเตอร์ที่อยู่ในความควบคุมของตนต้องระวางโทษเช่นเดียวกับผู้กระทําความผิดตามมาตรา14ให้รัฐมนตรีออกประกาศกําหนดขั้นตอนการแจ้งเตือนการระงับการทําให้แพร่หลายของข้อมูลคอมพิวเตอร์และการนําข้อมูลคอมพิวเตอร์นั้นออกจากระบบคอมพิวเตอร์ถ้าผู้ให้บริการพิสูจน์ได้ว่าตนได้ปฏิบัติตามประกาศของรัฐมนตรีที่ออกตามวรรคสองผู้นั้นไม่ต้องรับโทษ”นายชัยวุฒิกล่าว
*************